laion/Wikipedia-Exotic huggingface dataset:
Zach Redmond

Zachary Thomas Redmond (sündinud 26. juulil 1988 Traverse Citys Michiganis) on USA jäähokimängija, kes mängib kaitsjana Saksamaa kõrgliiga klubis EHC München. Aastatel 2007–2011 mängis ta Ferris State University jäähokimeeskonnas. 2008. aastal valis Atlanta Thrashers ta NHL-i draft '​is 184. valikuna. Hooaja 2010–11 lõpus debüteeris ta American Hockey League'i (AHL) klubis Chicago Wolves. Aastatel 2011–2014 mängis ta põhiliselt AHL-i klubis St. John's IceCaps. 2012. aastal valiti ta AHL-i tähtede mängule. NHL-is debüteeris Redmond hooajal 2012–13 Winnipeg Jetsi meeskonnas. Esimese värava lõi ta NHL-is 7. veebruaril 2013 mängus Toronto Maple Leafsi vastu. 2014. aasta juulis sõlmis ta kaheaastase lepingu Colorado Avalanche'iga. Hooaeg 2014–15 on jäänud tema NHL-i karjääri kõige resultatiivsemaks (5+15). 2016. aasta juulis sõlmis ta kaheaastase lepingu Montreal Canadiensiga. 2017. aasta oktoobris siirdus ta Buffalo Sabresi. Suurem osa hooajast 2017–18 mängis ta AHL-is Sabresi noorteklubis Rochester Americans, saades hooajal 2017–18 NHL-is Sabresi meeskonnas kirja kolm mängu. Aastatel 2018–2020 mängis ta ainult Rochester Americansis. Hooajal 2018–19 lõi Redmond AHL-is kaitsemängijatest enim väravaid (21), ta valiti sel hooajal liiga hooaja sümboolsesse koosseisu ja tähtede mängule ning pälvis parima kaitsemängija auhinna Eddie Shore Award. 2020. aasta aprillis sõlmis ta üheaastase lepingu EHC Müncheniga. USA jäähokikoondise koosseisus võitis Redmond 2015. aasta maailmameistrivõistlustel pronksmedali. "ZACH REDMOND WECHSELT ZU DEN RED BULLS". redbullmuenchen.de. 26.4.2020. Vaadatud 23.4.2021 Zach Redmond NHL.com lehel Zach Redmond hockeydb.com lehel
Arturo Di Modica

Arturo Di Modica (26. jaanuar 1941 Vittoria Sitsiilia – 19. veebruar 2021 sealsamas) oli Itaalias sündinud ameerika skulptor. Ta oli tuntud Charging Bulli skulptuuri pärast, mille ta jättis 15. detsembril 1989 Ameerika Ühendriikidele kingituseks New Yorgi börsihoone ette. https://www.nytimes.com/2021/02/21/us/arturo-di-modica-dead.html
Oravaratas

Oravaratas (inglise keeles rat race) on majandusvaldkonna termin, mis tähendab lõputut, ennasthävitavat või mõttetut tegevust. Oravaratas viitab finantsilisele ning rutiinsele konkurentsivõitlusele, milles ei pruugita kunagi eesmärgini jõuda. Ingliskeelne termin rat race viitab inimeste ja rottide seosele asjatult preemia (rottide puhul juustu) poole püüelda. Siinkohal saab välja tuua seosed, et mida suurem on sissetulek, seda suuremad on ka väljaminekud ning mida suuremaks muutub töötaja võlg, seda rohkem sõltub ta oma palgast. Seega on inimesed sunnitud töötama rohkem ning intensiivsemalt palgakõrgenduse nimel, et jõuda oma väljaminekud ja võlad ära maksta. Eesti keeles on kujundlik fraas "nagu orav rattas" suure kasutussagedusega ning kehtib hõivatud inimese kohta, kes peab katkematult tööd tegema, et selle efektiivsus säilitada. Oravaratta seismajäämine ehk töö katkestamine võib kogu ettevõtte tööd mõjutada. Varaseim teadaolev ingliskeelse termini rat race kasutuselevõtt pärineb 1934. aastast. Viidates lennunduse väljaõppele, oli rottide võistlus algselt "liidrile järgnev" mäng, mille käigus hävitaja-praktikant pidi kopeerima kõik tegevused, mida teeb kogenud piloot. Alates 1945. aastast sai see fraas "konkurentsivõitluse" tähenduse. Eestikeelne väljend "nagu orav rattas" on kasutusele võetud Ivan Krõlovi muinasjutust "Orav". Teos on välja antud 1833. aastal ning see on inimesele rakendatud väljendi teadaolev esimene kasutuskord. Teos, milles meile esitatakse fraseoloogilise üksuse tähendus "nagu orav rattas", räägib loomast, kelle päevad mööduvad lõputult mööda ratast jooksmas. Orav oli kindel, et tema amet on kõige tähtsam. Seetõttu ei mõelnud ta pikka aega küsimusele, kas rästas mööda lendab. Mõju kulutamisharjumuste ja stressi vahel on vastastikune. Ebavajalike asjade peale raha kulutamine toob kaasa stressi ning see omakorda võib tekitada kehvad otsused. Halbu otsuseid tehes tekib oravaratas, millest välja pääsemiseks peab looma kindla struktuuri. Struktuuri toimimiseks tuleb esmalt leida tasakaal kulutamise ja säästmise vahel, alustades impulsiivsete ostude piiramisega. Järgmise etapina tuleks hädaolukordade jaoks hakata raha säästma, samaaegselt puhkamise olulisust meeles pidades. Ei ole olemas ühtset tasakaalu, vaid iga inimese jaoks on "õige" tasakaal erinev. Erinevaid aspekte silmas pidades on inimesel võimalus edukalt oravarattast väljuda. Töölt maapiirkonda kolimine Pensionile jäämine, töölt lahkumine või töö lõpetamine Stressirohkelt töökohalt lahkumine Uue ameti valimine Kaugtöö Tööandjast majanduslikult sõltumatuks saamine Loodusega kooskõlas elamine Võõrandumine ühiskonna normidest Materiaalsusest võõrandumine "Rat race". Vaadatud 23.04.2021. "The Rat Race – as defined by Robert Kiyosaki". Vaadatud 23.04.2021. "Orav rattas fraasoloogilise üksuse tähendus. Fraseoloogilise üksuse "nagu orav rattas" tähendus: kirjanduslik allikas ja tänapäevased reaalsused". Vaadatud 23.04.2021. ""Rat race"". Vaadatud 23.04.2021. "Kuidas kehvadest rahaharjumustest vabaneda?". Vaadatud 23.04.2021.
Johann August Zeune

Johann August Zeune (12. mai 1778 Wittenberg – 14. november 1853 Berliin) oli saksa geograafia ja germaani keelte õppejõud ning Berliini Pimedate Fondi asutaja.
Botev

Botev (bulgaaria keeles Ботев) on Stara planina kõrgeim mäetipp (2376 m). See asub Bulgaaria geograafilise keskpunkti lähedal Põhja-Jendemis, Aprilci linnast (põhjas) 35,1 km ja Kaloferi linnast (lõunas) 37,4 km kaugusel. See on osa Kesk-Balkani rahvuspargist. Mäetipp, kus asub meteoroloogiajaam, on nimetatud Hristo Botevi järgi.  Botev – pildid, videod ja helifailid Wikimedia Commonsis
Lontova tee

Lontova tee on tänav Kunda linna põhjaosas. Lontova tee pikkus on 1489 meetrit ja tänava-ala laius 13 meetrit. Tänav algab Rakvere maantee lõpust, pöördub ida suunas ning ületab Kunda jõe. Suhteliselt sirge tänav ristub Sadama teega ja Metsa tänavaga ning lõpeb linna piiril. Hoonestus paikneb tänava läänepoolses osas, idapoolses osas ehitised puuduvad. Lontova tee 2 asub Lontova puhkekeskus seikluspargiga Kunda jõe ürgorus. Endine tsaariaegne hotellihoone "Neu London", mis rajati seoses ajaloolise Kunda sadama arenguga, paikneb kinnistul Lontova tee 12. Tänava keskosas on puitelamud - kahekorruseline (Lontova tee 16) ja ühekorruseline (Lontova tee 15), mis ehitati 19. sajandi lõpul Lontova sadama hoonestusena. Muus osas asuvad Lontova teel väiksemad elu- ja abihooned. Vanemad majad pole kasutusel. Tänaval kõnniteed puuduvad, tänav piirneb kogu pikkuses kõrghaljastusega. Lontova Kunda linna kaart Teeregister(Vaadatud 23.04.2021) Geoportaal (vaadatud 23.04.2021) Lontova sadama hoonestus Vaade Lontova teele Kunda jõe sillalt
Hans Spiess

Hans Spiess (ka Hanuš Spiess, Johannes Spiess; sündinud 1440. aastal Maini-äärses Frankfurdis, surnud 1511. aastal Prahas) oli saksa hilisgooti kiviraidur ja ehitusmeister. Tema tuntuim teos on koos Benedikt Rejtiga ehitatud kuninglik oratoorium (palvesaal) Vladislav II jaoks Praha Püha Vituse katedraalis. 1472 – Plzeňi Püha Bartolomeuse kiriku Sternbergi kabel 1486–1488 – Mělníki Peetruse ja Pauluse kiriku kesklöövi võlv ja torn, võib-olla ka Mělníki kindluse ümberehitused hilisgooti vormides enne 1490. aastaid – väike vastuvõturuum Praha kindluse läänetiivas (niinimetatud Vladislavi magamistuba) 1490–1493 – (koos Benedikt Rejtiga) kuninglik oratoorium Praha Püha Vituse katedraalis Křivokláti lossi kuninglik kabel, vahimajake ja paleeosa kaasajastamine hilisgootika vormides Apostlite kujud Křivokláti lossikabelis (Hans Spiess või tema meisterkond) Praha vana raekoja raiddekoor (Hans Spiess või tema meisterkond) 1498 – Praha Maarja Taevamineku ja Karl Suure kiriku uus võlv (hävinud, 1575. aastal asendati Bonifác Wolmuti tehtud võlviga) Fiaal Plzeňi Bartolomeuse kiriku Sternbergi kabelil Mělníki Peetruse ja Pauluse kiriku võlvid Väike vastuvõturuum Praha vanas kuningapalees Křivokláti vahimaja Křivokláti lossikabeli sein Křivokláti lossikabel Hans Spiess. – abART (andmebaas Tšehhis ja Slovakkias tegutsenud kunstnikest) "Cathedral of St. Bartholomew in Pilsen. – Two Towers. Conceptual Architectural Competition for the Design of the Second Tower of the Cathedral of St. Bartholomew in Pilsen, Czech Republic. – zijinak.cz". Originaali arhiivikoopia seisuga 23. aprill 2021. Vaadatud 23. aprill 2021. Tower of the Church of St. Peter and Paul. – lobkowicz-melnik.cz "Work of more disputable authorship. Buildings usually assigned to Johannes Spiess Hans, Hanus. – Benedikt Rejt. – amp.ww.en.freejournal.org". Originaali arhiivikoopia seisuga 23. aprill 2021. Vaadatud 23. aprillil 2021. "K. Kysilková. Contribution to organic ornament in late Gothic period. – Časopis Staletá Praha. – staletapraha.cz". Originaali arhiivikoopia seisuga 23. aprill 2021. Vaadatud 23. aprillil 2021. Old Town Astronomical Clock with a Protecting Wall. – SUDEK PROJECT
Triin Anni

Triin Anni (sündinud 23. septembril 1982) on eesti muusik, laulja, laulukirjutaja ja basskitarrist. Triin Anni on kaasa teinud basskitarristina ansamblis Blacky (alates aastast 2000), hiljem ka ansamblis Epoché ja Gosh. Välja antud singel: "Viibi üks viiv" (2023)
Jacques Chaban-Delmas

Jacques Chaban-Delmas (sünninimi Jacques Michel Pierre Delmas; 7. märts 1915 Pariis – 10. november 2000 Pariis) oli Prantsusmaa riigitegelane. Jacques Delmas lõpetas Pariisi Poliitikauuringute Instituudi juristi diplomiga. Seejärel teenis ta sõjaväes (juunis 1940 oli Alpi kindlusepataljoni koosseisus nooremleitnandi auastmes). Teise maailmasõja ajal osales Delmas varjunime Chaban all Prantsuse vastupanuliikumises. 1944. aastal oli 29-aastane Jacques Chaban-Delmas üks viiest vastupanuliikumise tegelasest, kellele anti brigaadikindrali sõjaväeline auaste. Samal aastal sai ta Auleegioni ordeni rüütliklassi teenetemärgi. Pärast sõda sai Chaban-Delmas'st poliitik ja riigitegelane. Ta oli Bordeaux' linnapea kokku 48 aastat (1947-1995), Prantsusmaa Rahvuskogu esimees aastatel 1958–1969, 1978–1981 ja 1986–1988 ning president Georges Pompidou ametiajal Prantsusmaa peaminister (1969–1972). Aastatel 1961–1969 и 1973–1979 oli ta ka Euroopa Parlamendi liige. Jacques Chaban-Delmas suri 10. novembril 2000 85 aasta vanuses oma majas Pariisis aadressil rue de Lille'i 1 südameatakki. Ta maeti Pyrénées-Atlantiquesi departemangus Ascainis.
Keemianomenklatuur

Keemianomenklatuur on keemiliste elementide ja ühendite nimetuste süsteem. Ajalooliselt on erinevatel alustel välja kujunenud mitu kasutuselolevat keemiliste ühendite nimetuste süsteemi: triviaalnimetused – mittesüsteemsed nimetused, mis on lühemad ja kasutamiseks mugavamad (äädikas, uurea, C-vitamiin) poolsüstemaatilised ehk pooltriviaalsed nimetused – nimetus sisaldab mingi süstemaatilise osa (atsetoon, prenool, kolesterool) ratsionaalne nomenklatuur – põhineb homoloogilistel ridadel, kuid ei võimalda kõigile ühenditele anda üheselt tõlgendatavaid nimetusi (metüülkarbinool, etüülkloriid) IUPACi nomenklatuur – see on süstemaatiline keemianomenklatuur, mille järgi igale struktuurile vastab kindel reeglipärane nimetus; see jaguneb kolmeks valdkonnaks: orgaanilise keemia nomenklatuur anorgaanilise keemia nomenklatuur biokeemia nomenklatuur Chemical Abstracts Service on kasutusele võtnud keemiliste ühendite indekseerimise, nii et igal ühendil on kindel nn CAS-i registreerimisnumber (CAS registry number). Juba üsna lihtsate orgaaniliste ühendite korral on süstemaatilised nimetused keerulised ja nende asemel tulevad kasutusele triviaalnimetused. B3-vitamiini ehk niatsiini ehk nikotiinhappe IUPACi nimetus püridiin-3-karboksüülhape oleks igapäevaelus tülikas kasutada. Veel raskem oleks kasutada C-vitamiini ehk L-askorbiinhappe IUPACi nimetust: (R)-3,4-dihüdroksü-5-[(1S)-1,2-dihüdroksüetüül]furaan-2(5H)-oon. IUPACi nomenklatuur Orgaaniliste ühendite süstemaatiline nomenklatuur Tüviühend Asendusrühm Homoloogiline rida Funktsionaalne rühm Struktuurivalem
Phothi sadam

Phothi sadam (gruusia keeles ფოთის საზღვაო ნავსადგური) on Musta mere idaranniku üks peamisi meresadamaid, mis asub Rioni jõe suudmes Phothi linnas Gruusias. See on Transkaukaasia koridori (TRACECA) ristumiskoht, mis ühendab Constanţa sadamat (Rumeenias) ja Varna sadamat (Bulgaarias) Kaukaasia sisemaal ja selle taga asuvate Kaspia ümbruse ja Kesk-Aasia riikidega.  Phothi sadam – pildid, videod ja helifailid Wikimedia Commonsis
Gegham Alekhsanjan

Gegham Alekhsanjan (armeenia keeles Գեղամ Ալեքսանյան; sündinud 1962. aastal) on armeenia päritolu kunstnik ja skulptor, kes töötab tunnustatult Ameerika Ühendriikides aastast 2004. Magistrikraadi sai ta Jerevani Riiklikust Kaunite Kunstide Akadeemiast aastal 1984.
Leegitornid

Leegitornid (aserbaidžaani keeles Alov qüllələri) on kolmest pilvelõhkujast koosnev kõrghoonete kompleks, mis asub Aserbaidžaani pealinnas Bakuus. Lõunatorn (182 m) Põhjatorn (182 m) Läänetorn (164,6 m) Poolkuu lahe projekt  Leegitornid – pildid, videod ja helifailid Wikimedia Commonsis
Nikolai Šamalov

Nikolai Terentjevitš Šamalov (vene keeles Николай Терентьевич Шамалов; sündinud 24. jaanuaril 1950 Peterburis (tollal Leningrad)) on Venemaa presidendi Vladimir Putini lähikonda kuuluv suurärimees. Ta oli 1990. aastate alguseni hambaarst Peterburis. Aastatel 1993–1995 oli ta Vladimir Putini alluvuses Peterburi linnavalitsuse välissuhete komitees. Putin paigutas ta 1993. aastal Siemensi esindajaks Peterburis, kellena ta müüs Siemensi meditsiinitehnikat (ametis kuni 2008. aastani). 1996. aastal rajas ta koos Vladimir Putiniga suvilakooperatiivi Ozero. Alates 2004. aastast oli ta Rossija panga kaasomanik. 2005. aastal rajas ta koos Venemaa suurärimeeste Dmitri Gorelovi ja Juri Kovaltšukiga kompanii Rosinvest, mis ehitas Musta mere äärde Gelendžikisse nn Putini palee. Alates 2006. aastast oli ta Viiburi laevatehase kontrollpaki üks omanikke. 2009. aastal saavutas ta Rosinvesti üle täieliku kontrolli. 23. detsembril 2009 avaldas Venemaa suurärimehest vilepuhuja Sergei Kolesnikov Novaja Gazetas artikli, kus ta nimetas Šamalovit üheks 13-st mõjukaimast Putini "sõbrast". 2015. aastal omas ta umbes 10 protsenti Rossija panga (Vladimir Putini lemmikpanga) aktsiatest. 2014. aastal kehtestas Euroopa Liit talle viisa- ja majandussanktsioonid. Tema poeg on Kirill Šamalov. Karen Dawisha "Putin's Kleptocracy: Who Owns Russia?". New York: Simon & Schuster Paperbacks, 2014. Pp. 90. https://whoiswho.dp.ru/cart/person/1933767 https://www.rbc.ru/investigation/business/17/12/2015/567179f69a794796318770aa https://www.washingtonpost.com/wp-dyn/content/article/2010/12/22/AR2010122203770.html
Winchester Model 1897

Winchester Model 1897 (ka Model 97, M97 või Trench Gun ('kaevikupüss')) on Ameerika Ühendriikide pump-haavlipüss välise haamri ja torusalvega, mida tootis Winchester Repeating Arms Company. Model 1897 on John Browningu poolt konstrueeritud relva Winchester Model 1893 edasiarendus. Aastatel 1897–1957 toodeti üle miljoni Model 1897. Neid toodeti erinevate torupikkustega, 12- ja 16-kaliibriga ning nii kokkumurtavaid kui mittekokkumurtavaid. 16-kaliibrilisel mudelil on standardne torupikkus 28 tolli (u 71 cm), 12-kaliibrilisel 30 tolli (u 76 cm). Eritellimusel valmistati 20–30 tolli (u 51–76 cm) pikkuseid mudeleid. Model 1897 on olnud kasutuses Ameerika Ühendriikide sõjaväes, politseis ning jahipidamisel.  Ameerika Ühendriigid  Filipiinid  Lõuna-Korea: Korea Vabariigi Mereväe Erisõja Flotill USA relvajõudude individuaalrelvade loend Haavlipüsside loend Williamson (1952) lk 158. Davis (2006) Thompson(2013). lk 11 "[Re]UDT/SEAL". chosun.com (korea). Olive-Drab: Winchester Model 97 Shotgun
Remington Model 10

Remington Model 10 on Ameerika Ühendriikide pump-haavlipüss, mille konstrueeris Remington Armsile John Pedersen. Sellel on lukusisene lööknõel ja torusalv, mida laetakse ning mis väljastab hülsse relvaraami alt. Aastal 1930 hakati tootma ka C.C. Loomise poolt parendatud varianti Model 29. "Model 10 Pump Shotgun". Remington Arms. Originaali arhiivikoopia seisuga 21. november 2012. Vaadatud 24. detsember 2012. "Model 29 Pump Shotgun". Remington Arms. Originaali arhiivikoopia seisuga 23. veebruar 2014. Vaadatud 7. veebruar 2014. Wood, J.B. (2002). The Gun digest book of firearms assembly/disassembly (2. ed.). Iola, WI: Krause Pub. ISBN 0873494008. Bruce N. Canfield "Give Us More Shotguns!" American Rifleman mai 2004 lk 58–63
Māris Grīnblats

Māris Grīnblats (5. jaanuar 1955 Kuldīga – 14. märts 2021) oli Läti poliitik. Ta oli aastatel 1995–1997 Läti haridus- ja teadusminister Andris Šķēle esimeses valitsuses. Ta sündis aastal 1955 Kuldīgas. Ta lõpetas aastal 1973 Kuldīga 1. Keskkooli ja aastal 1982 Läti Riikliku Ülikooli ajaloo- ja filosoofiateaduskonna. Ta töötas sotsioloogina ja õpetajana. Ta oli aastatel 1993–2010 Seimi liige. 21. detsembrist 1995 kuni 13. veebruarini 1997 oli ta Läti haridus- ja teadusminister Andris Šķēle esimeses valitsuses.
Mario Hezonja

Mario Hezonja (sündinud 25. veebruaril 1995 Dubrovnikis) on Horvaatia elukutseline korvpallur, kes mängib 2021. aastast Kreeka ja Euroliiga klubis Ateena Panathinaikos. Ta on aastatel 2015–2020 mänginud ka korvpalliliigas NBA. Enne NBA-sse siirdumist mängis Hezonja aastatel 2012–2015 Hispaania klubi FC Barcelona duubel- ja esindusmeeskonnas, kellega tuli kaks korda Hispaania meistriks ning võitis karika ja superkarika. Hezonja valiti 2015. aasta NBA draft'ist viiendana Orlando Magicusse, kus ta viskas debüüthooajal keskmiselt 6,1 punkti mängus. Oma parimal, 2017/18. hooajal kogus ta Magicus keskmiselt 9,6 punkti ja 3,7 lauapalli mängus, misjärel siirdus 2018. aasta suvel New York Knicksi. Knicksis keskmiselt 8,8 punkti ja 4,1 lauapalli toonud Hezonja liitus seejärel hooajaks 2019/20 Portland Trail Blazersiga. 2020. aasta novembris vahetati ta Memphis Grizzliesesse, kes lõpetas 11. detsembril temaga lepingu. 22. veebruaril 2021 liitus Hezonja Kreeka kõrgliigaklubiga Ateena Panathinaikos, kellega mängib ka Euroliigas. Hezonja on Horvaatiat esindanud koondises 2014. aasta maailmameistrivõistlustel (10. koht), 2015. aasta Euroopa meistrivõistlustel (9. koht) ja 2016. aasta olümpiamängudel (5. koht). Kahekordne Hispaania meister (2012, 2014) Hispaania karika võitja (2013) Hispaania superkarika võitja (2015) Neljakordne Kataloonia korvpalliliiga võitja (2012–2015) Hispaania esiliiga (LEB Oro) tõusev täht (2013) U16 Euroopa meister (2011) U16 Euroopa meistrivõistluste kõige väärtuslikum mängija (2011) U17 maailmameistrivõistluste pronksmedal (2012) Mario Hezonja – NBA.com Mario Hezonja – Basketball-Reference.com
Mirovice

Mirovice (saksa keeles Mirowitz) on linn Tšehhis Lõuna-Tšehhi maakonnas Píseki ringkonnas. Mirovice asub Písekist umbes 25 km põhjas, České Budějovicest ligikaudu 67 km põhjaloodes ja Praha kesklinnast 70 km lõunaedelas. Mirovice paikneb merepinnast 433 meetri kõrgusel. Mirovicet on esmamainitud 1323. aastal. Mirovice sai linnaõigused 1853. aastal. 1945. aastal kaotas Mirovice linnaõigused, kuid sai need 1989. aastal tagasi. Mirovice vanalinn on alates 1. septembrist 2003 ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Město Mirovice Státní správa Mirovice Místopisný průvodce po České Republice Z Historie - Historie městečka http://mirovice.mirovicko.net/ Mirovice - památková zóna Národní památkový ústav. Vaadatud 22. juunil 2024
Tüviühend

Tüviühend on orgaanilise ühendi molekuli formaalne põhiosa, mis on aluseks orgaaniliste ühendite süstemaatiliste nimetuste tuletamisel vastavalt IUPAC-i reeglitele. Enamasti on tüviühend pikim hargnemata süsinikuaatomite ahel või asendusrühmadeta tsükliline süsteem. Funktsionaalrühmi sisaldavate ühendite korral on tüviühend kõige rohkem põhirühmi sisaldav pikim hargnemata süsinikuaatomite ahel. Mõningaid spetsiifilisi reegleid esineb olenevalt ühendi klassist. Tüviühendis süsiniku aatomid numereeritakse andes põhirühmale (funktsionaalrühmale) väikseima võimaliku kohanumbri. Täpsemalt vaata artiklis Orgaaniliste ühendite nomenklatuur. Siin mõned lihtsamad näited: 1) 2-metüülpropaan, 2) 2-metüülbutaan, 3) vale numeratsioon, 4) 2-hüdroksüpropaanhape asendusrühm funktsionaalne rühm homoloogiline rida IUPACi nomenklatuur süsinikuskeleti hargnemine
Hampshire House

Hampshire House on korterelamu ja hotell, mis asub New Yorgis Manhattanil aadressil 150 Central Park South. See jääb Central Parki edelaserva, puiesteede Avenue of the Americas ja Seventh Avenue vahele. Ehitise 36 korrusel on kokku 155 korterit.  Hampshire House – pildid, videod ja helifailid Wikimedia Commonsis
Liběchov

Liběchov (saksa keeles Liboch) on linn Tšehhis Kesk-Tšehhi maakonnas Mělníki ringkonnas. Liběchov asub Elbe (Laba) paremal kaldal, Mělníkist umbes 6,5 km ja Praha kesklinnast ligikaudu 37 km põhjas. Liběchovi on esmamainitud 1311. aastal. Liběchov sai linnaõigused 1935. aastal, vahepeal kaotatud linnaõigused anti tagasi 2007. aastal. Liběchov on kõige väiksema elanike arvuga linn Kesk-Tšehhi maakonnas. Linna olulisim vaatamisväärsus on Liběchovi loss. 16. sajandil rajatud kindlus ehitati aastatel 1720–1730 ümber barokkstiilis lossiks. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. No. 2297 - Město Liběchov Turistické známky Martin Filip:Ze středočeských vesnic jsou opět města. Z návsí se stala náměstí iDNES.cz, 30. mai 2012 Zámek Liběchov Kudyznudy.cz
Essex House

Essex House on luksuslik hotell, mis asub New Yorgis Manhattanil aadressil 160 Central Park South. See jääb Central Parki edelaserva, puiesteede Avenue of the Americas ja Seventh Avenue vahele. Ehitise 42 korrusel on kokku 754 tuba.  Essex House – pildid, videod ja helifailid Wikimedia Commonsis
Uurdenuga

Uurdenuga on nuga puunõu küljelauadadesse uurde tegemiseks, millesse kinnitati põhi. Uurdenuga on Fennoskandiale iseloomulik tööriist, kuid oli üldises kasutuses ka Ingerimaal, Läti põhjaosas ning Eestis, eriti kaua kasutasid seda Avinurme püttsepad. Kadus tarvituselt enamasti 20. sajandi algul. Noa tera oli 4–5 cm pikk ning varre pikkus oli umbes 0,5 m. Uuret lõigati tööpingil vastava aluse peal, kusjuures uurdenuga hoiti mõlema käega ning lõikele suurema kindluse andmiseks toetati noa vars vastu õlga. Nõulauda hoiti paigal pingist läbikäiva nööri abil, mida sai pingi alt jalaga pingutada. Uure lõigati nelja lõikega – algul kahe tõmmatud kriipsu kohalt risti puusse, seejärel kahe lõikega keskelt poolviltu äärte suunas uurde põhjani välja. Lõpuks lükati keskele jäänud kolmnurkne hari ära. uurdesaag Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 227 Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. lk 329 Eesti rahvapärane puutööndus. Ants Viires. Tallinn, Eesti Riiklik Kirjastus, 1960. Uurdenuga. Eesti Rahva Muuseum
Saare (perekonnanimi)

Saare on eesti perekonnanimi. 2021. aasta 1. jaanuari seisuga oli Eestis perekonnanimi Saare 473 inimesel: 229 mehel ja 244 naisel. Perekonnanimede levikult on Saare meeste puhul 236. kohal ja naiste puhul 248. kohal. Nimi on levinuim Pärnu maakonnas, kus neid on 10 000 elaniku kohta 11,86. Andrus Saare, eesti poliitik (1965–) Astrid Saare, eesti maalikunstnik ja kunstipedagoog (1929–2016) Kalev Saare, eesti jurist ja õigusteadlane (1974–) Mare Saare, eesti klaasikunstnik (1955–) Tiit Saare, eesti ajaloolane, heraldik ja ajalooõpetaja (1956–) Triina Saare, eesti kirjanik (1913–2002) ... https://www.stat.ee/nimed/pere/Saare (vaadatud 24.04.2021)
Sanofi

Sanofi on Prantsuse riikidevaheline ettevõte, mille tegevus hõlmab farmaatsiat (eelkõige retseptiravimeid diabeedi, haruldaste haiguste, hulgiskleroosi ja onkoloogia ning tarbijate tervisetoodete valdkonnas) ja vaktsiine. 2015. aastal, varsti pärast Olivier Brandicourt saabumist tegevjuhiks, alustas grupp strateegilist üleminekut organisatsioonilt geograafiliste piirkondade kaupa (seitse üksust) toodete järgi (viis üksust). Prantsuse juhtiv teadus- ja arendustegevuse ettevõte Sanofi investeeris 2018. aastal sellesse valdkonda 5,894 miljardit eurot (17,1% käibest). Sanofi : la remise à plat de Brandicourt COR-Sanofi va se réorganiser en cinq entités Le Top 10 mondial des laboratoires pharmaceutiques en 2016 Sanofi "Sanofi võtab üle mRNA tehnoloogiale spetsialiseerunud USA firma" ERR, 3. august 2021